title: Sklep Sveta guvernerjev z dne 12. maja 2010 o spremembi Poslovnika Evropske investicijske banke, ki je posledica začetka veljavnosti Lizbonske pogodbe in novega statuta Banke

text:
               11.10.2011

               SL

               Uradni list Evropske unije

               L 266/1

         SKLEP SVETA GUVERNERJEV
   z dne 12. maja 2010
   o spremembi Poslovnika Evropske investicijske banke, ki je posledica začetka veljavnosti Lizbonske pogodbe in novega statuta Banke
   SVET GUVERNERJEV EVROPSKE INVESTICIJSKE BANKE JE –
   OB UPOŠTEVANJU člena 7(3)(h) statuta, po katerem Svet guvernerjev odobri poslovnik Banke,
   OB UPOŠTEVANJU NASLEDNJEGA:

               (1)

               Lizbonska pogodba je začela veljati 1. decembra 2009, prvi dan v mesecu po tem, ko je sedemindvajset držav članic Evropske Unije pri italijanski vladi deponiralo listine o ratifikaciji.

               (2)

               Lizbonska pogodba spreminja Pogodbo o Evropski uniji in Pogodbo o ustanovitvi Evropske skupnosti, preimenovano v „Pogodbo o delovanju Evropske unije“.

               (3)

               Zaradi začetka veljavnosti Lizbonske pogodbe je bil spremenjen statut Banke iz Protokola št. 5 k Pogodbama.

               (4)

               Spremembe statuta Banke zahtevajo spremembo poslovnika Banke, zlasti glede potrebnega povečanja števila članov revizijskega odbora, glede opazovalcev in glede ponovne opredelitve njihove vloge.

               (5)

               Zaradi začetka veljavnosti Lizbonske pogodbe je bila potrebna tudi sprememba poslovnika glede namestnikov in kooptiranih strokovnjakov sveta direktorjev.

               (6)

               Lizbonska pogodba zahteva tudi, da poslovnik vsebuje pravila glede dostopa do dokumentov Banke.

               (7)

               Potrebno je bilo preštevilčenje členov in sklicev na člene Pogodbe o delovanju Evropske unije.

               (8)

               Člen 12(1) statuta določa povečanje števila članov revizijskega odbora s tri na šest, zaradi česar je bilo treba sprejeti prehodne ukrepe in imenovati tri nove člane –

         ODLOČIL, dne 12. maja 2010, s pisnim postopkom iz člena 5 poslovnika Banke, na predlog sveta direktorjev, da:

               1.

               se poslovnik Banke spremeni, kot je razvidno iz predloga sveta direktorjev, in je odslej takšen, kot je naveden v prilogi k temu obvestilu;

               2.

               spremenjeni poslovnik začne veljati na dan sprejetja tega sklepa;

               3.

               se poslovnik objavi v Uradnem listu Evropske unije;

               4.

               se sedanji trije opazovalci v revizijskem odboru imenujejo za člane odbora za mandat, ki je tri leta daljši od preostanka njihovega sedanjega mandata opazovalcev.

               5.

               Ta sklep se objavi v Uradnem listu Evropske unije.

            Za Svet guvernerjev

            Predsednica

         I. ŠIMONYTĖ

            Sekretar

         A. QUEREJETA

      PRILOGA

         Poslovnik Evropske investicijske banke, kot ga je Svet guvernerjev odobril 4. decembra 1958 in spremenil 15. januarja 1973, 9. januarja 1981, 15. februarja 1986, 6. aprila 1995, 19. junija 1995, 9. junija 1997, 5. junija 2000, 7. marca 2002, 1. maja 2004 in 12. maja 2010

      POGLAVJE I

         PRORAČUNSKO LETO

      Člen 1
      Proračunsko leto Banke traja od 1. januarja do 31. decembra vsakega leta.
      POGLAVJE II

         SVET GUVERNERJEV

      Člen 2
      1.   Svet guvernerjev se sestane, ko ga skliče njegov predsednik na lastno pobudo ali na zahtevo enega od članov. Predsednik Banke lahko na lastno pobudo ali na zahtevo sveta direktorjev od predsednika Sveta guvernerjev zahteva, da skliče Svet guvernerjev.
      2.   Svet guvernerjev se sestane na letni seji zaradi obravnave letnega poročila in računovodskih izkazov (ki vključujejo bilanco stanja, bilanco uspeha, izkaz posebnega oddelka, pojasnila k računovodskim izkazom, vključno s konsolidiranimi, in vse druge izkaze, ki bi bili potrebni za oceno finančnega položaja ali rezultatov Banke).
      3.   Člani upravnega odbora so lahko vabljeni na seje Sveta guvernerjev. Člani sveta direktorjev, upravnega odbora in revizijskega odbora se udeležijo letne seje Sveta guvernerjev, posvečene obravnavi letnega poročila in računovodskih izkazov.
      Člen 3
      1.   Obvestilo o seji Sveta guvernerjev se izda najmanj trideset dni pred predvideno sejo.
      2.   Člani Sveta guvernerjev morajo dobiti dnevni red in gradivo najmanj dvajset dni pred sejo.
      3.   Vsak guverner lahko zahteva vključitev dodatnih točk na dnevni red seje, pod pogojem, da svojo zahtevo pisno sporoči predsedniku Sveta guvernerjev najmanj petnajst dni pred sejo.
      4.   Odstopanje od rokov, določenih v prejšnjih odstavkih, je dovoljeno, če s tem soglašajo vsi člani Sveta guvernerjev ali če v nujnih primerih tako odloči predsednik Sveta guvernerjev na zahtevo predsednika Banke.
      Člen 4
      Svet guvernerjev sprejema odločitve v skladu s členom 8 Statuta Evropske investicijske banke (v nadaljevanju „statut“).
      Člen 5
      1.   Predsednik Sveta guvernerjev in predsednik sveta direktorjev lahko odločitve dajeta na pisno ali elektronsko glasovanje.
      Odločitve se štejejo za sprejete, takoj ko sekretariat Sveta guvernerjev prejme zadostno število glasov za.
      2.   Običajni postopek imenovanja članov sveta direktorjev, upravnega odbora in revizijskega odbora je pisno ali elektronsko glasovanje, po potrebi s tihim postopkom.
      3.   Z izjemo področij, za katera se zahteva soglasje ali kvalificirana večina, lahko Svet guvernerjev na predlog sveta direktorjev sprejema odločitve s tihim postopkom. Odločitev, ki je predmet tihega postopka, se šteje za sprejeto šest tednov po datumu posredovanja obvestila o njej, razen če polovica članov Sveta guvernerjev ali člani Sveta guvernerjev, ki skupaj predstavljajo več kot polovico vpisanega kapitala, ne izrazijo svojega nestrinjanja.
      Vsak guverner lahko zahteva prekinitev tihega postopka.
      Člen 6
      Vsak guverner lahko sprejme pisno pooblastilo za zastopanje in glasovanje na sejah Sveta guvernerjev od največ enega kolega.
      Člen 7
      1.   Svetu guvernerjev predseduje vsak posamezen član po načelu rotacije v skladu s protokolarnim vrstnim redom držav članic, ki ga določi Svet Evropske unije.
      2.   Predsedovanje posameznega člana Sveta se začne dan po letni seji, na kateri se odobrijo letno poročilo in računovodski izkazi za predhodno proračunsko leto. Izteče se s koncem naslednje letne seje.
      Člen 8
      O sejah Sveta guvernerjev se vodi zapisnik. Podpišeta ga predsednik in sekretar.
      Člen 9
      Vsak član Sveta guvernerjev ima pravico uporabljati enega od uradnih jezikov Evropske unije. Zahteva lahko, da se kateri koli dokument, ki ga obravnava Svet, pripravi v jeziku po njegovi izbiri.
      Člen 10
      Sporočila Svetu guvernerjev se naslovijo na sekretariat Sveta guvernerjev na sedežu Banke.
      POGLAVJE III

         SVET DIREKTORJEV

      Člen 11
      1.   Svet direktorjev se sestane najmanj šestkrat na leto in vsakič določi datum naslednje seje.
      2.   Predsednik sveta direktorjev skliče svet pred predvidenim datumom, če tako zahteva ena tretjina članov s pravico glasovanja ali če sam meni, da je to potrebno.
      3.   Svet direktorjev v okviru svojih pristojnosti in v skladu s členom 18 tega poslovnika ustanovi odbor za nagrajevanje zaposlenih, ki obravnava vnaprej določene teme, o katerih daje nezavezujoča mnenja svetu direktorjev in mu tako pomaga pri sprejemanju odločitev.
      Svet direktorjev se v okviru svojih pristojnosti in v skladu s členom 18 tega poslovnika lahko odloči za ustanovitev odbora za politiko tveganj in odbora za politiko kapitalske udeležbe, pri čemer se ob ustanovitvi imenujejo tudi njuni člani in sprejme njun poslovnik. Odbora dajeta nezavezujoča mnenja svetu direktorjev in mu tako pomagata pri sprejemanju odločitev.
      Člani odborov iz tega odstavka so nekateri direktorji ali njihovi namestniki.
      Predseduje jim predsednik, sekretarske storitve pa jim zagotavlja generalni sekretar.
      4.   V okviru sveta direktorjev se ustanovi odbor za etiko in skladnost, v katerem so trije direktorji z najdaljšim stažem, ki sodelovanje v odboru ponudijo prostovoljno, in predsednik revizijskega odbora. Odboru predseduje direktor z najdaljšim stažem. Odbor za etiko in skladnost odloča o možnem navzkrižju interesov člana ali bivšega člana sveta direktorjev ali upravnega odbora. Pri tem uporablja pravila o nezdružljivosti funkcij, ki jih sprejme Svet guvernerjev. Odbor o sprejetih odločitvah obvesti svet direktorjev in Svet guvernerjev.
      Vodja skladnosti poslovanja se udeležuje sej odbora brez pravice glasovanja.
      Svet guvernerjev sprejme pravila delovanja odbora za etiko in skladnost.
      Člen 12
      1.   Obvestilo o seji sveta direktorjev skupaj s podrobnim dnevnim redom se običajno izda najmanj petnajst dni pred predvideno sejo.
      2.   Člani sveta direktorjev imajo dostop do gradiva najmanj deset delovnih dni pred sejo. Banka jim to lahko omogoči z elektronskimi sredstvi.
      3.   Vsak član sveta direktorjev lahko zahteva vključitev dodatnih točk na dnevni red seje, pod pogojem, da o tem pisno obvesti predsednika sveta direktorjev najmanj pet dni pred sejo.
      4.   V nujnih primerih lahko predsednik nemudoma skliče sejo. Odločitve lahko daje tudi na pisno ali elektronsko glasovanje. Predsednik lahko uporabi tudi tihi postopek pod pogoji, ki jih določi svet direktorjev.
      Člen 13
      Vsak član sveta direktorjev ima pravico uporabljati enega od uradnih jezikov Evropske unije. Zahteva lahko, da se kateri koli dokument, ki ga obravnava svet, pripravi v jeziku po njegovi izbiri.
      Člen 14
      1.   Na sejah sveta direktorjev lahko sodelujejo namestniki. Namestniki, ki jih imenuje ena država, soglasno več držav ali Komisija, lahko nadomeščajo direktorje, ki jih je imenovala ta država, ena od teh držav ali Komisija. Namestniki nimajo pravice glasovanja, razen če nadomeščajo enega ali več direktorjev ali so bili ustrezno pooblaščeni v skladu z določbami petega odstavka tega člena.
      2.   V primerih, ko država v skladu s členom 9(2) statuta predlaga enega direktorja in dva namestnika, direktor določi prednostni vrstni red, po katerem ga namestnika zastopata, če sam ne more biti navzoč, v nasprotnem primeru pa veljajo pravila iz naslednjega odstavka.
      3.   V primerih, ko več držav v skladu s členom 9(2) statuta predlaga po enega direktorja, vse skupaj pa več namestnikov, se namestnik, ki naj opravlja naloge direktorja, kadar slednji ne more biti navzoč, v odsotnosti izrecnega pooblastila določi v naslednjem vrstnem redu:

                  (a)

                  namestnik, določen ob predlaganju ali imenovanju namestnikov;

                  (b)

                  namestnik z najdaljšim stažem;

                  (c)

                  najstarejši namestnik.

            4.   Če direktor preneha opravljati svoje naloge ali umre, ga nadomešča namestnik, določen v skladu s pravili iz točk (a), (b) in (c) prejšnjega odstavka, dokler Svet guvernerjev ne imenuje novega direktorja.
      5.   Če direktor, ki ne more biti navzoč, ne more urediti, da bi ga zastopal namestnik, lahko svoj glas pisno prenese na drugega člana sveta direktorjev.
      6.   Noben član sveta direktorjev ne more imeti več kot dva glasova.
      Člen 15
      1.   Za sklepčnost iz člena 10(2) statuta je potrebna prisotnost osemnajstih članov s pravico glasovanja.
      2.   Svet direktorjev sprejema odločitve v skladu s členom 10(2) statuta.
      3.   Soglasje, ki ga določata peti in šesti odstavek člena 19 statuta, pomeni skupno število glasov za, ki jih oddajo prisotni ali zastopani člani s pravico glasovanja.
      Člen 16
      1.   V skladu s četrtim pododstavkom člena 9(2) statuta svet direktorjev kooptira šest strokovnjakov brez pravice glasovanja: tri kot člane in tri kot namestnike.
      2.   Predsednik predlaga svetu direktorjev kandidate za člane in kandidate za namestnike za obdobje, ki poteče s koncem mandata direktorjev.
      3.   Kandidati so izbrani izmed oseb z znanjem in izkušnjami na področju, ki se nanaša na dejavnosti Banke.
      4.   Svet direktorjev odobri predlog predsednika v skladu s postopkom iz prvega stavka člena 10(2) statuta.
      5.   Kooptirani strokovnjaki imajo enake pravice in obveznosti kot člani sveta direktorjev brez pravice glasovanja.
      Člen 17
      O sejah sveta direktorjev se vodi zapisnik. Podpišejo ga predsedujoči zadevne seje, predsedujoči seje, na kateri se zapisnik sprejme in sekretar seje.
      Člen 18
      1.   V skladu s členom 9(1) statuta ima svet direktorja naslednje pristojnosti:

                  —

                  na predlog upravnega odbora določi pogoje, ki pomenijo splošni okvir poslov financiranja, odobravanja jamstev in zbiranja sredstev Banke, zlasti z odobravanjem meril za določanje obrestnih mer, provizij in drugih dajatev,

                  —

                  na predlog upravnega odbora sprejme politične odločitve, ki se nanašajo na upravljanje Banke,

                  —

                  zagotavlja doslednost politik in dejavnosti skupine EIB,

                  —

                  potrdi posle financiranja in odobravanja jamstev, ki jih predlaga upravni odbor,

                  —

                  pooblasti upravni odbor za izvajanje poslov zbiranja sredstev ter s tem povezane zakladniške posle in posle z izvedenimi finančnimi instrumenti, in sicer v okviru globalnih programov, ki jih sam določi;

                  —

                  nadzira finančno ravnotežje Banke in obvladovanje tveganj,

                  —

                  odloča o dokumentih, ključnih za upravljanje Banke, ki jih predloži upravni odbor – zlasti o poslovnem načrtu Banke, letnem proračunu in računovodskih izkazih, vključno s konsolidiranimi –, po potrebi tudi o njihovem izvajanju,

                  —

                  obravnava vse predloge, ki jih namerava upravni odbor predložiti Svetu guvernerjev,

                  —

                  sprejme posebna pravila Banke o dostopu do dokumentov,

                  —

                  določi pravila, ki veljajo za kooptirane strokovnjake,

                  —

                  po posvetovanju z revizijskim odborom sprejme računovodska načela, ki veljajo za računovodske izkaze Banke.

            2.   Na splošno zagotavlja, da je upravljanje Banke v skladu s Pogodbo, statutom, direktivami Sveta guvernerjev in drugimi besedili, ki urejajo dejavnosti Banke pri izvajanju njenih nalog po Pogodbi. V okviru izvajanja svojih pristojnosti lahko svet direktorjev od upravnega odbora zahteva, naj prevzame pobudo in poda predloge.
      3.   Na podlagi odločitve, sprejete s kvalificirano večino, lahko prenese nekatere svoje funkcije na upravni odbor. Pri tem določi pogoje takšnega prenosa in nadzira njegovo izvajanje.
      4.   Izvaja vse druge pristojnosti, ki jih določa statut, ter na upravni odbor s pravili in odločitvami, ki jih sprejme, prenese ustrezne pristojnosti za izvajanje, pri čemer upravni odbor v skladu s členom 11(3) statuta skrbi za tekoče poslovanje Banke pod vodstvom predsednika in nadzorom sveta direktorjev.
      Člen 19
      1.   Člani sveta direktorjev so upravičeni do povračila potnih stroškov in dnevnic, ki nastanejo zaradi udeležbe na sejah sveta direktorjev.
      2.   Svet guvernerjev določi znesek sejnin za direktorje in namestnike.
      POGLAVJE IV

         UPRAVNI ODBOR

      Člen 20
      1.   Brez poseganja v določbe Statuta je upravni odbor stalni predstavniški organ in organ odločanja Banke.
      2.   Sestaja se, kot in kadar to zahteva poslovanje Banke.
      Člen 21
      1.   Odločitve in mnenja, ki jih sprejema oziroma daje upravni odbor, so veljavne, če je prisotnih najmanj pet članov upravnega odbora.
      2.   Sejam sveta direktorjev, odbora, ustanovljenega v skladu s členom 11(3) tega poslovnika, in upravnega odbora predseduje predsednik. Če predsednik ne more biti navzoč, zboli ali pride v navzkrižje interesov, ga nadomesti podpredsednik z najdaljšim stažem. Če imata dva ali več podpredsednikov enako dolg staž, predsednika nadomesti podpredsednik, ki je starejši.
      3.   Odločitve upravnega odbora se sprejemajo z navadno večino glasov prisotnih članov. Vsak član upravnega odbora ima en glas. Če je izid glasovanja članov upravnega odbora neodločen, ima predsednik odločilni glas.
      4.   Upravni odbor lahko na predsednika ali enega ali več podpredsednikov prenese pooblastilo, da ob upoštevanju omejitev in pogojev iz odločitve o prenosu pristojnosti sprejemajo ukrepe za vodenje in upravljanje Banke. Odbor mora biti takoj obveščen o vseh tako sprejetih odločitvah.
      Upravni odbor lahko na predsednika in enega ali več podpredsednikov prenese pooblastilo, da ob upoštevanju omejitev in pogojev iz odločitve o prenosu pristojnosti skupno sprejemajo druge ukrepe, če okoliščine ne dopuščajo sprejetja odločitve na seji. Odbor mora biti takoj obveščen o vseh tako sprejetih odločitvah.
      5.   Upravni odbor lahko o odločitvah glasuje in jih sprejema pisno ali elektronsko. Upravni odbor lahko pod pogoji, ki jih sam določi, uporabi tudi tihi postopek, v izjemnih okoliščinah pa telekonferenco.
      Člen 22
      Seje upravnega odbora povzame sekretar v zapisniku, ki ga podpišejo na seji prisotni člani upravnega odbora.
      Člen 23
      1.   V skladu s členom 11(3) in (7) statuta je upravni odbor pristojen za sprejemanje in izvajanje upravnih pravil, ki se nanašajo na organizacijo in poslovanje oddelkov Banke, vključno s kadrovskim upravljanjem, kadrovskimi predpisi ter s tem povezanimi pravicami in obveznostmi, vendar brez poseganja v kadrovske predpise. O tem obvešča svet direktorjev.
      2.   Upravni odbor je pod istimi pogoji pristojen tudi za sklepanje vseh dogovorov z zaposlenimi Banke.
      3.   V okviru zgoraj navedenega je predsednik v skladu s členom 11(7) statuta pristojen za odločanje o vseh individualnih kadrovskih zadevah, sklepanje kompromisov, posredovanje v sporih, sklepanje dogovorov ter na splošno vse, kar je koristno in potrebno glede na interes Banke.
      POGLAVJE V

         REVIZIJSKI ODBOR

      Člen 24
      1.   V skladu s členom 12 statuta revizijski odbor (v nadaljevanju „odbor“) vsako leto preveri pravilnost poslovanja in knjigovodstva Banke.
      2.   Odgovoren je za revizijo poročil Banke.
      3.   Preverja, ali delovanje Banke ustreza najboljšim zanjo veljavnim praksam v bančništvu.
      Člen 25
      1.   Odbor se najmanj enkrat na leto sestane z upravnim odborom in z njim razpravlja o rezultatih svojega dela v predhodnem proračunskem letu in o svojem delovnem programu za tekoče proračunsko leto.
      2.   Ob koncu proračunskega leta in najpozneje šest tednov pred letno sejo Sveta guvernerjev iz člena 2(2) tega poslovnika mora odbor od sveta direktorjev prejeti osnutek letnega poročila z osnutki računovodskih izkazov.
      3.   Odbor mora v treh tednih od prejema te dokumentacije ter ko opravi vse potrebno, od upravnega odbora prejme zagotovila glede učinkovitosti sistemov notranje kontrole, upravljanja tveganj in notranjega upravljanja, in obravnava poročilo zunanjih revizorjev, predsedniku Banke predložiti izjavo, s katero po svojem najboljšem vedenju in presoji potrdi, da:

                  —

                  je delovanje Banke pravilno, zlasti z vidika upravljanja in spremljanja tveganj,

                  —

                  je preveril pravilnost poslovanja in knjigovodstva Banke ter v ta namen preveril, ali je poslovanje Banke potekalo v skladu s formalnostmi in postopki, določenimi v statutu in poslovniku,

                  —

                  računovodski izkazi in drugi finančni podatki v letnem poročilu, ki ga pripravi svet direktorjev, kažejo resnično in pravo sliko o finančnem položaju Banke z vidika sredstev in obveznosti ter o rezultatih poslovanja in denarnih tokovih v zadevnem poslovnem letu. Enako potrdilo da v zvezi s konsolidiranimi računovodskimi izkazi.

            4.   Če odbor meni, da ne more potrditi zgoraj navedenega, mora predsedniku Banke v istem roku predložiti izjavo z utemeljeno razlago.
      5.   Izjava odbora se Svetu guvernerjev predloži v obliki priloge k letnemu poročilu sveta direktorjev.
      6.   Odbor na Svet guvernerjev naslovi podrobno poročilo o rezultatih svojega dela v predhodnem proračunskem letu, ki vključuje preverjanje, ali delovanje Banke ustreza najboljšim zanjo veljavnim praksam v bančništvu, izvod poročila pa se pošlje članom sveta direktorjev in upravnega odbora. Poročilo odbora se Svetu guvernerjev pošlje skupaj z letnim poročilom sveta direktorjev.
      Člen 26
      1.   Odbor ima dostop do poslovnih knjig in listin ter lahko zahteva vpogled v katero koli drugo dokumentacijo, če meni, da jo mora proučiti pri opravljanju svojih nalog. Oddelki Banke so mu pri tem na razpolago za pomoč.
      2.   Odbor lahko uporablja storitve zunanjih revizorjev, ki jih imenuje po posvetovanju z upravnim odborom, pri čemer je pooblaščen, da nanje prenese tekoče delo v zvezi z revizijo računovodskih izkazov Banke. V ta namen vsako leto pregleda naravo in obseg predlagane zunanje revizije in revizijske postopke, ki bodo uporabljeni. Pregleda tudi rezultate in zaključke takšne revizije, vključno z opombami in priporočili. Banka takoj pripravi pogodbo z zunanjimi revizorji v skladu s pogoji, ki jih določi odbor.
      3.   Odbor vsako leto pregleda tudi delovni program, področje dela in rezultate notranje revizije Banke.
      4.   Odbor zagotovi ustrezno usklajenost med notranjimi in zunanjimi revizorji. Po potrebi lahko najame druge strokovnjake.
      5.   Za sklepčnost sej odbora mora biti prisotna večina njegovih članov. Z izjemo izjave in poročila iz odstavka 25 tega poslovnika, ki morata biti sprejeta soglasno, za vse odločitve odbora zadostuje privolitev večine njegovih članov. Pri neodločenem izidu glasovanja članov odbora ima predsednik odločilni glas.
      6.   Predsednik odbora lahko odločitve daje na pisno ali elektronsko glasovanje.
      7.   Vsa druga pravila delovanja določi odbor sam.
      8.   Člani odbora ne smejo razkrivati informacij ali podatkov, za katere izvejo med opravljanjem svojih nalog, osebam ali organom zunaj Banke. Ta prepoved velja tudi za zunanje revizorje, ki jih imenuje odbor v skladu z drugim odstavkom tega člena.
      Člen 27
      1.   Člane odbora imenuje Svet guvernerjev. Imenuje jih za šest zaporednih proračunskih let brez možnosti ponovnega imenovanja. Vsako leto se zamenja en član odbora.
      2.   Člani so izbrani med osebami, ki jih odlikujejo neodvisnost, sposobnost in neoporečnost. Člani imajo znanje in izkušnje s področja financ, revizije ali bančnega nadzora v zasebnem ali javnem sektorju in skupaj pokrivajo celoten spekter strokovnih znanj in izkušenj.
      3.   Mandat članov odbora poteče na dan, ko Svet guvernerjev odobri letno poročilo, bilanco stanja in bilanco uspeha. Mandat novih članov začne teči naslednji dan.
      4.   Svet guvernerjev lahko s kvalificirano večino razreši člana odbora, če meni, da ni več sposoben opravljati svojih nalog.
      5.   Odboru predseduje po načelu rotacije za eno leto tisti član, ki mu mandat poteče na dan, ko Svet guvernerjev odobri letno poročilo in računovodske izkaze Banke.
      6.   Svet guvernerjev lahko na skupni predlog predsednika Banke in predsednika revizijskega odbora imenuje največ tri opazovalce za šest let brez možnosti ponovnega imenovanja. Imenuje jih na podlagi njihovih posebnih znanj, zlasti s področja bančnega nadzora. Odboru pomagajo pri izvajanju njegovih nalog in odgovornosti tako, da sodelujejo pri njegovem delu. Člani odbora lahko opazovalcem zaupajo določene posebne naloge, zlasti študije, ki so potrebne za pripravo sej odbora.
      Člen 28
      Na mesto, ki se izprazni zaradi smrti, odstopa ali razrešitve člana ali katerega koli drugega razloga, Svet guvernerjev v treh mesecih imenuje nadomestnega člana za preostanek mandata.
      Člen 29
      Svet guvernerjev določi prejemke članov odbora in opazovalcev. Potni stroški in dnevnice, ki nastanejo pri opravljanju njihovih nalog, se jim povrnejo v skladu s pogoji, ki veljajo za svet direktorjev.
      POGLAVJE VI

         SEKRETARIAT

      Člen 30
      Generalni sekretar Banke zagotavlja sekretarske storitve Svetu guvernerjev, svetu direktorjev, upravnemu odboru in revizijskemu odboru. Sekretarske storitve zagotavlja tudi odborom sveta direktorjev in subjektom, ustanovljenim v okviru mandatov Evropske unije ali drugih organov, če je določeno, da Banka zagotavlja take storitve.
      POGLAVJE VII

         ZAPOSLENI BANKE

      Člen 31
      Predpise, ki veljajo za zaposlene Banke, določi svet direktorjev. Upravni odbor sprejme postopke za njihovo izvajanje v skladu s členom 23 tega poslovnika.
      Člen 32
      1.   Svet guvernerjev zagotovi varstvo pravic zaposlenih Banke v primeru njene likvidacije.
      2.   V nujnih primerih upravni odbor nemudoma sprejme potrebne ukrepe, o katerih mora nemudoma poročati svetu direktorjev.
      POGLAVJE VIII

         KONČNA DOLOČBA

      Člen 33
      1.   Ta poslovnik skupaj s spremembami začne veljati na dan odobritve.
      2.   Določbe tega poslovnika ne smejo v ničemer odstopati od določb Pogodbe o delovanju Evropske unije ali statuta.


title: 2005/832/ES: Sklep Evropske centralne banke z dne  17. novembra 2005  o spremembah Sklepa ECB/2002/11 o letnih računovodskih izkazih Evropske centralne banke  (ECB/2005/12)

text:
               26.11.2005

               SL

               Uradni list Evropske unije

               L 311/43

      SKLEP EVROPSKE CENTRALNE BANKE

   z dne 17. novembra 2005
   o spremembah Sklepa ECB/2002/11 o letnih računovodskih izkazih Evropske centralne banke
   (ECB/2005/12)
   (2005/832/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 26.2 Statuta,
   ob upoštevanju naslednjega:

               (1)

               Evropska centralna banka (ECB) bi morala biti ob upoštevanju narave svoje dejavnosti ustrezno zavarovana pred tveganji deviznega tečaja, obrestne mere in cene zlata. Svet ECB lahko v bilanci stanja ECB oblikuje rezervacije za takšna tveganja.

               (2)

               Člen 3(2) Sklepa ECB/2005/11 o razdelitvi prihodka Evropske centralne banke iz naslova eurobankovcev v obtoku med nacionalne centralne banke sodelujočih držav članic (1) določa, da Svet ECB lahko pred koncem poslovnega leta odloči, da se del ali celotni prihodek ECB iz naslova eurobankovcev v obtoku prenese v rezervacije za tveganja deviznega tečaja, obrestne mere in cene zlata –

         SKLENIL:
   Člen 1
   Naslednji člen 6a se vstavi v Poglavje II Sklepa ECB/2002/11 (2):

      „Člen 6a
      Rezervacije za tveganja deviznega tečaja, obrestne mere in cene zlata
      Svet ECB lahko ob upoštevanju narave dejavnosti ECB oblikuje v bilanci stanja ECB rezervacije za tveganja deviznega tečaja, obrestne mere in cene zlata. Svet ECB odloči o velikosti in uporabi rezervacij na podlagi obrazložene ocene izpostavljenosti ECB tem tveganjem.“

   Člen 2
   Končna določba
   Ta sklep začne veljati naslednji dan po sprejetju.

      V Frankfurtu na Majni, 17. novembra 2005

            Predsednik ECB

         Jean-Claude TRICHET

      (1)  Glej stran 41 tega uradnega lista.

      (2)  UL L 58, 3.3.2003, str. 38.


title: Sklep Političnega in varnostnega odbora (SZVP) 2017/113 z dne 10. januarja 2017 o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2017)

text:
               24.1.2017

               SL

               Uradni list Evropske unije

               L 18/48

         SKLEP POLITIČNEGA IN VARNOSTNEGA ODBORA (SZVP) 2017/113
   z dne 10. januarja 2017
   o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1) in zlasti člena 7(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi Sklepa 2014/486/SZVP pooblaščen, da v skladu s členom 38 Pogodbe sprejme ustrezne odločitve glede izvajanja političnega nadzora in strateškega vodenja svetovalne misije Evropske unije za reformo sektorja civilne varnosti v Ukrajini (EUAM Ukraine), vključno z odločitvijo o imenovanju vodje misije.

               (2)

               PVO je 7. januarja 2016 sprejel Sklep EUAM UKRAINE/1/2016 (2), s katerim je za vodjo misije EUAM Ukraine od 1. februarja 2016 do 31. januarja 2017 imenoval Kęstutisa LANČINSKASA.

               (3)

               Visoki predstavnik Unije za zunanje zadeve in varnostno politiko je predlagal, naj se mandat Kęstutisa LANČINSKASA kot vodje misije EUAM Ukraine podaljša za obdobje od 1. februarja 2017 do 30. novembra 2017 –

         SPREJEL NASLEDNJI SKLEP:
   Člen 1
   Mandat Kęstutisa LANČINSKASA kot vodje misije EUAM Ukraine se podaljša do 30. novembra 2017.
   Člen 2
   Ta sklep začne veljati na dan sprejetja.

      V Bruslju, 10. januarja 2017

            Za Politični in varnostni odbor

            Predsednik

         W. STEVENS

      (1)  UL L 217, 23.7.2014, str. 42.

      (2)  Sklep Političnega in varnostnega odbora (SZVP) 2016/49 z dne 7. januarja 2016 o imenovanju vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2016) (UL L 12, 19.1.2016, str. 47).


title: 2005/89/ES: Sklep Sveta z dne 24. septembra 2004 o podpisu in začasni uporabi Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani in Arabsko republiko Egipt na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               4.2.2005

               SL

               Uradni list Evropske unije

               L 31/30

         SKLEP SVETA
   z dne 24. septembra 2004
   o podpisu in začasni uporabi Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani in Arabsko republiko Egipt na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2005/89/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 v zvezi z drugim stavkom člena 300(2) Pogodbe,
   ob upoštevanju Akta o pristopu iz leta 2003 (1) in zlasti člena 6(2) Akta,
   ob upoštevanju predloga Komisije,
   ob upoštevanju naslednjega:

               (1)

               10. februarja 2004 je Svet pooblastil Komisijo, da v imenu Evropske skupnosti in njenih držav članic začne pogajanja z Egiptom zaradi prilagoditve Evro-mediteranskega pridružitvenega sporazuma med Evropsko skupnostjo in državami članicami na eni strani in Arabsko republiko Egipt na drugi strani o upoštevanju pristopa novih držav članic k EU.

               (2)

               Pogajanja so se zaključila v zadovoljstvo Komisije.

               (3)

               Besedilo Protokola z Arabsko republiko Egipt v členu 12(2) določa začasno uporabo Protokola pred začetkom njegove veljavnosti.

               (4)

               Ob upoštevanju njegove morebitne poznejše sklenitve je primerno Protokol podpisati v imenu Evropske skupnosti in ga začasno uporabljati –

         SKLENIL:
   Člen 1
   Predsednik Sveta je s tem sklepom pooblaščen, da imenuje osebo(-e), pooblaščeno(-e), da v primeru sklenitve Protokola v imenu Evropske skupnosti in njenih držav članic podpiše(-jo) Protokol k Evro-mediteranskemu sporazumu med Evropskimi skupnostmi in njihovimi državami članicami na eni strani in Arabsko republiko Egipt na drugi strani ob upoštevanju pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji.
   Besedilo Protokola je priloženo k temu sklepu.
   Člen 2
   Evropska skupnost in njene države članice se strinjajo, da ob upoštevanju njegove morebitne poznejše sklenitve začasno uporabljajo določbe Protokola.

      V Bruslju, 24. septembra 2004

            Za Svet

            Predsednik

         L. J. BRINKHORST

      (1)  UL L 236, 23.9.2003, str. 33.
   PROTOKOL
   k Evro-mediteranskemu sporazumu med Evropskimi skupnostmi in njihovimi državami članicami na eni strani in Arabsko republiko Egipt na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   v nadaljnjem besedilu „države članice ES“, ki jih zastopa Svet Evropske unije, in
   EVROPSKA SKUPNOST, v nadaljnjem besedilu „Skupnost“, ki jo zastopata Svet Evropske unije in Evropska komisija,
   na eni strani in
   ARABSKA REPUBLIKA EGIPT, v nadaljnjem besedilu „Egipt“,
   na drugi strani,

         STA SE DOGOVORILI O NASLEDNJEM:
   Člen 1
   Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika postanejo pogodbenice Evro-mediteranskega sporazuma med Evropskimi skupnostmi in njihovimi državami članicami na eni strani in Arabsko republiko Egipt na drugi strani ter vsaka zase sprejmejo in se seznanijo kot ostale države članice Skupnosti z besedili sporazuma kot tudi s skupnimi izjavami, deklaracijami in izmenjavo pisem.
   Člen 2
   Ob upoštevanju nedavnega institucionalnega razvoja v okviru Evropske unije, se pogodbenice dogovorijo, da se po izteku Pogodbe o ustanovitvi Evropske skupnosti za premog in jeklo določbe iz Sporazuma glede Evropske skupnosti za premog in jeklo prenesejo na Evropsko skupnost, ki je prevzela vse pravice in odgovornosti, sklenjene s strani Evropske skupnosti za premog in jeklo.
   POGLAVJE I
   SPREMEMBE K BESEDILU EVRO-MEDITERANSKEGA SPORAZUMA, VKLJUČNO S PRILOGAMI IN PROTOKOLI
   Člen 3
   Kmetijski proizvodi
   Protokol 1 se nadomesti z besedilom iz Priloge k temu protokolu.
   Člen 4
   Pravila o poreklu
   Protokol 4 se spremeni na naslednji način:

               1.

               Člen 18(4) se nadomesti z naslednjim besedilom:
               Potrdilo o gibanju blaga EUR.1, izdano naknadno, mora biti potrjeno z enim od naslednjih stavkov:

                           ES

                           :

                           „EXPEDIDO A POSTERIORI“

                           CS

                           :

                           „VYSTAVENO DODATEČNĚ“

                           DA

                           :

                           „UDSTEDT EFTERFØLGENDE“

                           DE

                           :

                           „NACHTRÄGLICH AUSGESTELLT“

                           ET

                           :

                           „VÄLJA ANTUD TAGASIULATUVALT“

                           EL

                           :

                           „ΕΚΔΟΘΕΝ ΕΚ ΤΩΝ ΥΣΤΕΡΩΝ“

                           EN

                           :

                           „ISSUED RETROSPECTIVELY“

                           FR

                           :

                           „DÉLIVRÉ A POSTERIORI“

                           IT

                           :

                           „RILASCIATO A POSTERIORI“

                           LV

                           :

                           „IZSNIEGTS RETROSPEKTĪVI“

                           LT

                           :

                           „RETROSPEKTYVUSIS IŠDAVIMAS“

                           HU

                           :

                           „KIADVA VISSZAMENŐLEGES HATÁLLYAL“

                           MT

                           :

                           „MAĦRUĠ RETROSPETTIVAMENT“

                           NL

                           :

                           „AFGEGEVEN A POSTERIORI“

                           PL

                           :

                           „WYSTAWIONE RETROSPEKTYWNIE“

                           PT

                           :

                           „EMITIDO A POSTERIORI“

                           SL

                           :

                           „IZDANO NAKNADNO“

                           SK

                           :

                           „VYDANÉ DODATOČNE“

                           FI

                           :

                           „ANNETTU JÄLKIKÄTEEN“

                           SV

                           :

                           „UTFÄRDAT I EFTERHAND“

                           AR

                           :

               2.

               Člen 19(2) se nadomesti z naslednjim besedilom:
               Dvojnik, izdan na ta način, mora biti potrjen z enim od naslednjih stavkov:

                           ES

                           :

                           „DUPLICADO“

                           CS

                           :

                           „DUPLIKÁT“

                           DA

                           :

                           „DUPLIKAT“

                           DE

                           :

                           „DUPLIKAT“

                           ET

                           :

                           „DUPLIKAAT“

                           EL

                           :

                           „ΑΝΤΙΓΡΑΦΟ“

                           EN

                           :

                           „DUPLICATE“

                           FR

                           :

                           „DUPLICATA“

                           IT

                           :

                           „DUPLICATO“

                           LV

                           :

                           „DUBLIKĀTS“

                           LT

                           :

                           „DUBLIKATAS“

                           HU

                           :

                           „MÁSODLAT“

                           MT

                           :

                           „DUPLIKAT“

                           NL

                           :

                           „DUPLICAAT“

                           PL

                           :

                           „DUPLIKAT“

                           PT

                           :

                           „SEGUNDA VIA“

                           SL

                           :

                           „DVOJNIK“

                           SK

                           :

                           „DUPLIKÁT“

                           FI

                           :

                           „KAKSOISKAPPALE“

                           SV

                           :

                           „DUPLIKAT“

                           AR

                           :

               3.

               Priloga V se nadomesti z naslednjim:
               Španska različica
               El exportador de los productos incluidos en el presente documento [autorización aduanera no … (1)] declara que, salvo indicación en sentido contrario, estos productos gozan de un origen preferencial … (2).
               Češka različica
               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).
               Danska različica
               Eksportøren af varer, der er omfattet af nærværende dokument (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).
               Nemška različica
               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.
               Estonska različica
               Käesoleva dokumendiga hõlmatud toodete eksportija (tolliameti kinnitus nr. … (1)) deklareerib, et need tooted on … (2) sooduspäritoluga, välja arvatud juhul kui on selgelt näidatud teisiti.
               Grška različica
               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ' αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).
               Angleška različica
               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.
               Francoska različica
               L'exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l'origine préférentielle … (2).
               Italijanska različica
               L'esportatore delle merci contemplate nel presente documento [autorizzazione doganale n. … (1)] dichiara che, salvo indicazione contraria, le merci sono di origine preferenziale … (2).
               Latvijska različica
               Eksportētājs produktiem, kuri ietverti šajā dokumentā [muitas pilnvara Nr. … (1)], deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).
               Litvanska različica
               Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.
               Madžarska različica
               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő jelzés hiányában az áruk kedvezményes … (2) származásúak.
               Malteška različica
               L-esportatur tal-prodotti koperti b'dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali … (2).
               Nizozemska različica
               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).
               Poljska različica
               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.
               Portugalska različica
               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).
               Slovenska različica
               Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.
               Slovaška različica
               Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).
               Finska različica
               Tässä asiakirjassa mainittujen tuotteiden viejä (tullin lupa N:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).
               Švedska različica
               Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).
               Arabska različica

         Člen 5
   Predsedstvo Pridružitvenega odbora
   Člen 78(3) se spremeni na naslednji način:

      „Pridružitvenemu odboru izmenično predsedujeta predstavnik Komisije Evropskih skupnosti in predstavnik vlade Arabske republike Egipt.“

   POGLAVJE II
   PREHODNE DOLOČBE
   Člen 6
   Dokazila o poreklu in upravno sodelovanje
   1.   Dokazila o poreklu, ki jih ustrezno izdata Egipt ali nova država članica po preferencialnih sporazumih ali avtonomnih ureditvah, ki veljajo za obe strani, se sprejmejo v posamezni državi po tem protokolu, če:

               (a)

               pridobitev takega porekla podeljuje preferencialno tarifno obravnavo na podlagi preferencialnih tarifnih ukrepov iz Sporazuma med EU in Egiptom ali na podlagi Sistema splošnih preferencialov Skupnosti;

               (b)

               so dokazilo o poreklu in prevozne listine bile izdane pred datumom pristopa;

               (c)

               je bilo dokazilo o poreklu predloženo carinskim organom v štirih mesecih od datuma pristopa.
               Kjer je bilo blago deklarirano za uvoz v Egipt ali novo državo članico pred datumom pristopa po preferencialnih sporazumih ali avtonomnih ureditvah, ki istočasno veljajo za Egipt in zadevno novo državo članico, se lahko dokazilo o poreklu, izdano naknadno, po navedenih sporazumih ali dogovorih prav tako sprejme, če je bilo predloženo carinskim organom v štirih mesecih od datuma pristopa.

         2.   Egipt in nova država članica imata pravico obdržati dovoljenja, ki podeljujejo status „odobreni izvoznik“ po preferencialnih sporazumih ali avtonomnih ureditvah, ki veljajo za obe strani, če:

               (a)

               je taka določba predvidena v sporazumu, ki je bil sklenjen med Egiptom in Skupnostjo pred datumom pristopa; in

               (b)

               če odobreni izvoznik uporablja veljavna dokazila o poreklu po navedenem sporazumu.

         Ta dovoljenja se najkasneje v letu dni po pristopu zamenjajo z novimi dovoljenji, izdanimi v skladu s pogoji iz Sporazuma.
   3.   Zahteve po naknadni potrditvi dokazil o poreklu, ki so bila izdana po preferencialnih sporazumih ali avtonomnih ureditvah iz odstavkov 1 ali 2, sprejemajo pristojni carinski organi Egipta ali novih držav članic v obdobju treh let po izdaji zadevnega dokazila o poreklu, in jih lahko ti organi izdajajo v obdobju treh let po prejemu dokazila o poreklu, predloženega navedenim organom skupaj z uvozno deklaracijo.
   Člen 7
   Blago v tranzitu
   1.   Določbe Sporazuma se lahko uporabljajo za blago, izvoženo iz Egipta v eno od novih držav članic ali iz ene od novih držav članic v Egipt, ki je v skladu z določbami Protokola 4 in ki je na dan pristopa na poti ali je začasno uskladiščeno v carinskem skladišču ali v prosti coni v Egiptu ali novi državi članici.
   2.   Prednostna obravnava se v teh primerih odobri, če se carinskim organom države uvoznice v štirih mesecih od dneva pristopa predloži dokazila o poreklu, ki so jih izdali carinski organi države izvoznice za nazaj.
   SPLOŠNE IN KONČNE DOLOČBE
   Člen 8
   Arabska republika Egipt se zavezuje, da ne bo vlagala zahtevkov ali spreminjala ali umaknila katere koli koncesije iz členov XXIV.6 in XXVIII sporazuma GATT 1994 v zvezi s širitvijo Skupnosti.
   Člen 9
   Za leto 2004 se obseg novih tarifnih kvot in povečanje obsega obstoječih tarifnih kvot izračuna sorazmerno z osnovnimi količinami, z upoštevanjem dela obdobja, ki je poteklo pred datumom začetka veljavnosti tega protokola.
   Člen 10
   Ta protokol je sestavni del Evro-mediteranskega sporazuma. Priloge in izjave k temu protokolu so njegov sestavni del.
   Člen 11
   1.   Ta protokol potrdijo Skupnosti, Svet Evropske unije v imenu držav članic in Arabska republika Egipt v skladu s svojimi postopki.
   2.   Pogodbenici se medsebojno obvestita o dokončanju ustreznih postopkov iz odstavka 1. Listine o odobritvi se deponirajo pri Generalnem sekretariatu Sveta Evropske unije.
   Člen 12
   1.   Ta protokol začne veljati prvi dan prvega meseca, ki sledi dnevu, ko je bila deponirana zadnja listina o odobritvi.
   2.   Ta protokol se začasno uporablja od 1. maja 2004.
   Člen 13
   Ta protokol je sestavljen v dveh izvodih v vsakem od uradnih jezikov pogodbenic, pri čemer je vsako od besedil enako verodostojno.
   Člen 14
   Besedilo Evro-mediteranskega sporazuma, vključno s prilogami in protokoli, ki so njegov sestavni del, in Sklepna listina s priloženimi izjavami se sestavijo v češkem, estonskem, latvijskem, litovskem, madžarskem, malteškem, poljskem, slovaškem in slovenskem jeziku in ta besedila so prav tako verodostojna kot izvirna besedila. Pridružitveni svet odobri ta besedila.

      Hecho en Bruselas, el veinte de diciembre de dos mil cuatro.
      V Bruselu dne dvacátého prosince dva tisíce čtyři.
      Udfærdiget i Bruxelles, den tyvende december to tusind og fire.
      Geschehen zu Brüssel am zwanzigsten Dezember zweitausendundvier.
      Kahe tuhande neljanda aasta detsembrikuu kahekümnendal päeval Brüsselis.
      Έγινε στις Βρυξέλλες, στις είκοσι Δεκεμβρίου δύο χιλιάδες τέσσερα.
      Done at Brussels on the twentieth day of December in the year two thousand and four.
      Fait à Bruxelles, le vingt décembre deux mille quatre.
      Fatto a Bruxelles, addì venti dicembre duemilaquattro.
      Briselē, divi tūkstoši ceturtā gada divdesmitajā decembrī.
      Priimta du tūkstančiai ketvirtų metų gruodžio dvidešimtą dieną Briuselyje.
      Kelt Brüsszelben, a kettőezer negyedik év december huszadik napján.
      Magħmula fi Brussel fl-għoxrin ġurnata ta' Diċembru tas-sena elfejn u erbgħa.
      Gedaan te Brussel, de twintigste december tweeduizendvier.
      Sporządzono w Brukseli dnia dwudziestego grudnia roku dwutysięcznego czwartego.
      Feito em Bruxelas, em vinte de Dezembro de dois mil e quatro.
      V Bruseli dvadsiateho decembra dvetisícštyri.
      V Bruslju, dvajsetega decembra leta dva tisoč štiri.
      Tehty Brysselissä kahdentenakymmenentenä päivänä joulukuuta vuonna kaksituhattaneljä.
      Som skedde i Bryssel den tjugonde december tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäische Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar

         Por la República Arabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republik of Egypt
         Pour la République arabe d'Égypte
         Per la Repubblica araba di Egitto
         Eğiptes Arābu Republikas vārdā
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija ta' l-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Za Egyptskú arabskú republiku
         Za Arabsko republiko Egipt
         Egyptin arabitasavallan puolesta
         På Arabrepubliken Egyptens vägnar

   PRILOGA

      PROTOKOL št. 1
      o ureditvah, ki se uporabljajo za uvoz kmetijskih proizvodov v skupnost s poreklom iz Egipta

                  1.

                  Uvoz proizvodov, naštetih v Prilogi, s poreklom iz Egipta, se v Skupnost dovoli v skladu s pogoji, navedenimi spodaj in v Prilogi.

                  2.

                              (a)

                              Carine se odpravijo ali znižajo, kakor je navedeno v stolpcu „A“.

                              (b)

                              Pri nekaterih proizvodih, za katere veljajo dajatve ad valorem in posebne dajatve v skladu s skupno carinsko tarifo, se stopnje znižanja iz stolpcev „A“ in „C“ uporabljajo le za dajatev ad valorem.
                              Pri proizvodih iz oznak 0703 20 00, 0709 90 39, 0709 90 60, 0711 20 90, 0712 90 19, 0714 20 90, 1006, 1212 91, 1212 99 20, 1703 in 2302 veljajo odobrene koncesije tudi za posebne dajatve.

                  3.

                  Za nekatere proizvode se carine odpravijo v mejah tarifnih kvot, navedenih v stolpcu „B“.
                  Te tarifne kvote se uporabljajo na letni ravni od 1. januarja do 31. decembra, razen če ni drugače določeno.
                  Za uvožene količine, ki presegajo kvote, se skupne carine glede na zadevni proizvod uporabljajo v celoti ali po znižani stopnji, kakor je navedeno v stolpcu „C“.
                  Leta 2004 se količine novih tarifnih kvot in povečanje obstoječih količin tarifnih kvot izračunajo sorazmerno z osnovnimi količinami, določenimi v Protokolu, z upoštevanjem dela obdobja, ki je poteklo pred 1. majem 2004.

                  4.

                  Za proizvode, za katere se posebne določbe v stolpcu „D“ nanašajo na ta odstavek, se količine tarifnih kvot, naštete v stolpcu „B“, letno povečujejo za 3 % glede na količino iz preteklega leta; prvo povečanje se opravi na dan, ko se vsaka tarifna kvota drugič odpre.

                  5.

                  Od 1. decembra do 31. maja, za sveže sladke pomaranče, ki spadajo pod oznake CN 0805 10 10, 0805 10 30 in 0805 10 50, v mejah tarifne kvote 34 000 ton, ki se uporablja za koncesijo na dajatev ad valorem, je vhodna cena, dogovorjena med Evropsko skupnostjo in Egiptom in pri kateri se posebna dajatev, določena v seznamu koncesij Skupnosti Svetovni trgovinski organizaciji, zniža na nič:

                              —

                              264 EUR/tono, za vsako nadaljnje obdobje, od 1. decembra do 31. maja.

                        Če je vhodna cena pošiljke 2, 4, 6 ali 8 % nižja od dogovorjene vhodne cene, je posebna carina za kvoto enaka 2, 4, 6 ali 8 % te dogovorjene vhodne cene. Če je vhodna cena pošiljke nižja od 92 % dogovorjene vhodne cene, se uporabi posebna carina, ki je omejena v skladu s STO.

      Priloga k Protokolu št. 1

                  Oznaka KN (1)

                  Poimenovanje (2)

                  a

                  b

                  c

                  d

                  Znižanje carine za države z največjimi ugodnostmi (3) %

                  Tarifna kvota (v tonah neto mase)

                  Znižanje carine nad tarifno kvoto (3) %

                  Posebne določbe

                  0601

                  Čebulice, gomolji, koreninski gomolji, stebelni gomolji, živice in korenike, v mirujočem stanju, rastoče ali cvetoče; rastlina in korenine cikorije, razen korenin iz tarifne št. 1212

                  100

                  500

                  —

                  V skladu z določbami odstavka 4 Protokola št. 1

                  0602

                  Druge žive rastline (vštevši njihove korenine), potaknjenci in cepiči; gobji miceliji

                  100

                  2 000

                  —

                  V skladu z določbami odstavka 4 Protokola št. 1

                  0603 10

                  Rezano cvetje in cvetni brsti, primerni za šopke ali za okras, od 1. oktobra do 15. aprila

                  100

                  3 000
                  od tega

                  —

                  V skladu s pogoji, dogovorjenimi z izmenjavo pisem

                  0603 10 80

                  Drugo sveže rezano cvetje in cvetni brsti, primerni za šopke ali za okras, od 1. oktobra do 15. aprila

                  100

                  1 000

                  0604 99

                  Listje, veje in drugi deli rastlin, brez cvetov ali cvetnih brstov, in trave, posušeno, pobarvano, beljeno, impregnirano ali drugače pripravljeno

                  100

                  500

                  —

                  V skladu z določbami odstavka 4 Protokola št. 1

                  ex07019050

                  Novi krompir, svež ali ohlajen, od 1. januarja do 31. marca

                  100

                  1. leto: 130 000;
                  2. leto: 190 000;
                  3. in naslednja leta: 250 000

                  60

                  Novi krompir, svež ali ohlajen, od 1. aprila do 30. junija

                  100

                  1 750

                  60

                  0702 00 00

                  Paradižnik, svež ali ohlajen, od 1. novembra do 31. marca

                  100

                  —

                  —

                  0703 10

                  Čebula, šalotka, sveža ali ohlajena, od 1. januarja do 15. junija

                  100

                  16 150

                  60

                  V skladu z določbami odstavka 4 Protokola št. 1

                  0703 20 00

                  Česen, svež ali ohlajen, od 1. februarja do 15. junija

                  100

                  3 000

                  50

                  V skladu z določbami odstavka 4 Protokola št. 1

                  0704

                  Zelje, cvetača, kolerabice, ohrovt in podobne užitne kapusnice, sveže ali ohlajene, od 1. novembra do 15. aprila

                  100

                  1 500

                  —

                  V skladu z določbami odstavka 4 Protokola št. 1

                  0705 11 00

                  Solata v glavicah, sveža ali ohlajena, od 1. novembra do 31. marca

                  100

                  500

                  —

                  V skladu z določbami odstavka 4 Protokola št. 1

                  0706 10 00

                  Korenje in repa, sveže ali ohlajeno, od 1. januarja do 30. aprila

                  100

                  500

                  —

                  V skladu z določbami odstavka 4 Protokola št. 1

                  0707 00

                  Kumare in kumarice, sveže ali ohlajene, od 1. januarja do konca februarja

                  100

                  500

                  —

                  V skladu z določbami odstavka 4 Protokola 1

                  0708

                  Stročnice oluščene ali ne, sveže ali ohlajene, od 1. novembra do 30. aprila

                  100

                  1. leto: 15 000;
                  2. leto: 17 500;
                  po 2. letu: 20 000

                  —

                  0709

                  Druge vrtnine, sveže ali ohlajene:

                              —

                              beluši od 1. oktobra do konca februarja,

                              —

                              sladke paprike od 1. novembra do 30. aprila,

                              —

                              druge vrtnine od 1. novembra do konca februarja

                  100

                  —

                  —

                  ex07 10
                  ex07 11

                  Zamrznjene in začasno konzervirane vrtnine, razen sladke koruze iz tarifnih podštevilk 0710 40 00 in 0711 90 30 in gob iz rodu Agaricus iz tarifnih podštevilk 0710 80 61 in 0711 51 00

                  100

                  1. leto: 1 000;
                  2. leto: 2 000;
                  3. in naslednja leta: 3 000

                  —

                  0712

                  Sušene vrtnine, cele, narezane na koščke ali rezine, zdrobljene ali mlete, vendar ne nadalje pripravljene

                  100

                  16 550

                  —

                  V skladu z določbami odstavka 4 Protokola št. 1

                  ex07 13

                  Sušene stročnice, oluščene ali ne ali zdrobljene, razen izdelkov za setev iz tarifnih podštevilk 0713 10 10, 0713 33 10 in 0713 90 00

                  100

                  —

                  —

                  0714 20

                  Sladki krompir, svež, ohlajen, zamrznjen ali posušen

                  100

                  3 000

                  —

                  V skladu z določbami odstavka 4 Protokola št. 1

                  0804 10 00

                  Dateljni, sveži ali suhi

                  100

                  —

                  —

                  0804 50 00

                  Guava, mango in mangostin, sveži ali sušeni

                  100

                  —

                  —

                  0805 10

                  Pomaranče, sveže ali sušene

                  100

                  1. leto: 58 020 (4);
                  2. leto: 63 020 (4);
                  3. in naslednja leta: 68 020 (4)

                  60

                  V skladu z določbami odstavka 5 Protokola št. 1

                  0805 20

                  Mandarine (vključno tangarine in satsuma mandarine), klementine, wilking mandarine in drugi podobni hibridi agrumov, sveži ali sušeni

                  100

                  —

                  —

                  0805 50

                  Limone (Citrus limon, Citrus limonum) in limete (Citrus aurantifolia, Citrus latifolia, sveže ali sušene

                  100

                  —

                  —

                  0805 40 00

                  Grenivke, sveže ali sušene

                  100

                  —

                  —

                  0806 10

                  Grozdje, sveže, od 1. februarja do 14. julija

                  100

                  —

                  —

                  0807 11 00

                  Lubenice, sveže, od 1. februarja do 15. junija

                  100

                  —

                  —

                  0807 19 00

                  Druge melone, sveže, od 15. oktobra do 31. maja

                  100

                  1 175

                  —

                  V skladu z določbami odstavka 4 Protokola št. 1

                  0808 20

                  Hruške in kutine, sveže

                  100

                  500

                  —

                  V skladu z določbami odstavka 4 Protokola 1

                  0809 30

                  Breskve, vključno z nektarinami, sveže, od 15. marca do 31. maja

                  100

                  500

                  —

                  V skladu z določbami odstavka 4 Protokola št. 1

                  0809 40

                  Slive in trnulje, sveže, od 15. aprila do 31. maja

                  100

                  500

                  —

                  V skladu z določbami odstavka 4 Protokola št. 1

                  0810 10 00

                  Jagode, sveže, od 1. oktobra do 31. marca

                  100

                  1. leto: 500;
                  2. leto: 1 205;
                  3. in naslednja leta: 1 705

                  —

                  0810 90 95

                  Drugo sadje, sveže

                  100

                  —

                  —

                  0811
                  0812

                  Sadje in oreški, nekuhani ali kuhani v vreli vodi ali sopari, zamrznjeni, ki vsebujejo dodani sladkor ali druga sladila ali ne, ali začasno konzervirani, vendar v takšnem stanju neprimerni za takojšnjo prehrano

                  100

                  1. leto: 1 000;
                  2. leto: 2 000;
                  3. in naslednja leta: 3 000

                  —

                  0904

                  Poper rodu Piper; suhi, zdrobljeni ali zmleti plodovi iz rodu Capsicum ali Pimenta

                  100

                  —

                  —

                  0909

                  Seme janeža, zvezdastega janeža, komarčka, koriandra, orientalske ali navadne kumine; brinove jagode

                  100

                  —

                  —

                  0910

                  Ingver, žafran, kurkuma, timijan, lovorjev list, curry in druge začimbe

                  100

                  —

                  —

                  1006

                  Riž

                  25

                  32 000

                  —

                  100

                  5 605

                  —

                  1202

                  Arašidi

                  100

                  —

                  —

                  ex12 09

                  Seme, plodovi in trosi, namenjeni za setev, razen semena pese iz tarifnih podštevilk 1209 10 00 in 1209 29 60

                  100

                  —

                  —

                  1211

                  Rastline in njihovi deli (vključno semena in plodovi), sveži ali sušeni, rezani ali celi, zdrobljeni ali zmleti, vrst, ki se uporabljajo predvsem v parfumeriji, farmaciji ali za insekticidne, fungicidne ali podobne namene

                  100

                  —

                  —

                  1212

                  Rožiči, morske in druge alge, sladkorna pesa in sladkorni trs, sadne koščice in jedrca iz sadnih koščic in drugi rastlinski proizvodi, ki se uporabljajo predvsem za človeško prehrano in niso navedeni in ne zajeti na drugem mestu

                  100

                  —

                  —

                  1515 50 11

                  Sezamovo olje, surovo, za tehnične ali industrijske namene, razen za proizvodnjo hrane za človeško prehrano (5)

                  100

                  1 000

                  —

                  V skladu z določbami odstavka 4 Protokola št. 1

                  1515 90

                  Druge rastlinske masti in olja in njihove frakcije, prečiščeni ali neprečiščeni, toda kemično nemodificirani, razen lanenega, koruznega, ricinusovega, tungovega in sezamovega olja in njihovih frakcij

                  100

                  500

                  —

                  V skladu z določbami odstavka 4 Protokola št. 1

                  1703

                  Melase, dobljene pri ekstrakciji ali rafiniranju sladkorja

                  100

                  350 000

                  —

                  V skladu z določbami odstavka 4 Protokola št. 1

                  2001 90 10

                  Mangov „chutney“

                  100

                  —

                  —

                  2007

                  Džemi, sadni želeji, marmelade, sadni pireji ali pireji iz oreškov in sadne paste ali paste iz oreškov, pridobljeni s toplotno obdelavo, ki vsebujejo dodan sladkor ali druga sladila ali ne

                  100

                  1 000

                  —

                  V skladu z določbami odstavka 4 Protokola št.1

                  2008 11

                  Arašidi

                  100

                  3 000

                  —

                  V skladu z določbami odstavka 4 Protokola št.1

                  2009

                  Sadni sokovi (vključno grozdni mošt) in zelenjavni sokovi, ki niso nefermentirani in ne vsebujejo dodanega alkohola, ki vsebujejo dodan sladkor ali druga sladila ali ne

                  100

                  1 050

                  —

                  V skladu z določbami odstavka 4 Protokola št. 1

                  2302

                  Otrobi in drugi ostanki pri presejevanju, mletju ali drugi obdelavi žit ali stročnic, nepeletizirani ali peletizirani

                  60

                  —

                  —

                  5301

                  Lan

                  100

                  —

                  —

      (1)  Oznake KN v skladu z Uredbo (ES) št. 1789/2003 (UL L 281, 30.10.2003).

      (2)  Ne glede na predpise za razlago kombinirane nomenklature ima besedilo poimenovanja proizvodov le okvirni pomen in je tako preferencialna shema v tej prilogi določena z oznako KN. Kjer so navedene „ex“ oznake KN, je treba preferencialno shemo določiti s skupno uporabo oznake KN in pripadajočega poimenovanja.

      (3)  Znižanje dajatve se uporablja le za dajatve ad valorem. Pri proizvodih iz oznak 0703 20 00, 0709 90 39, 0709 90 60, 0711 20 90, 0712 90 19, 0714 20 90, 1006, 1212 91, 1212 99 20, 1703 in 2302 se odobrene koncesije uporabljajo tudi za posebne dajatve.

      (4)  Tarifna kvota se uporablja od 1. julija do 30. junija. Iz količine 34 000 ton za sveže sladke pomaranče iz oznak KN 0805 10 10, 0805 10 30 in 0805 10 50, v obdobju od 1. decembra do 31. maja.

      (5)  Za uvrstitev pod to tarifno podštevilko veljajo pogoji iz ustreznih določb Skupnosti (glej člene 291 do 300 Uredbe Komisije (EGS) št. 2454/93 (UL L 253, 11.10.1993, str. 1) in poznejše spremembe).


title: Sklep Evropskega parlamenta (EU) 2016/1558 z dne 28. aprila 2016 o razrešnici glede izvrševanja proračuna Evropske agencije za varnost in zdravje pri delu za proračunsko leto 2014

text:
               14.9.2016

               SL

               Uradni list Evropske unije

               L 246/338

         SKLEP EVROPSKEGA PARLAMENTA (EU) 2016/1558
   z dne 28. aprila 2016
   o razrešnici glede izvrševanja proračuna Evropske agencije za varnost in zdravje pri delu za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost in zdravje pri delu za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za varnost in zdravje pri delu za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8- 0067/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A8-0134/2016),

               1.

               podeli razrešnico direktorici Evropske agencije za varnost in zdravje pri delu glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropske agencije za varnost in zdravje pri delu, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 284.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 216, 20.8.1994, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep 2004/763/SZVP Evropskega Sveta z dne 5. novembra 2004 o spremembi Skupne strategije 2000/458/SZVP o sredozemskem območju zaradi podaljšanja njene veljavnosti

text:
               13.11.2004

               SL

               Uradni list Evropske unije

               L 337/72

      SKLEP 2004/763/SZVP EVROPSKEGA SVETA

   z dne 5. novembra 2004
   o spremembi Skupne strategije 2000/458/SZVP o sredozemskem območju zaradi podaljšanja njene veljavnosti
   EVROPSKI SVET JE –
   ob upoštevanju Pogodbe o Evropski uniji in zlasti člena 13(2) Pogodbe,
   ob upoštevanju priporočila Sveta,
   ob upoštevanju naslednjega:

               (1)

               Skupna strategija 2000/458/SZVP Evropskega sveta z dne 19. junija 2000 o sredozemskem območju (1) je prenehala veljati 23. julija 2004.

               (2)

               Skupno strategijo 2000/458/SZVP je treba spremeniti zaradi podaljšanja njene veljavnosti, kar bo omogočilo preučitev odnosov Evropske unije s sredozemskim območjem z upoštevanjem razvoja Strateškega partnerstva s Sredozemljem in Bližnjim vzhodom, ki ga je sprejel Evropski svet junija 2004, in oceno Barcelonskega procesa v okviru njegove desete obletnice leta 2005, kakor tudi razvoja Evropske sosedske politike v tem obdobju –

         SKLENIL:
   Člen 1
   V Delu V Skupne strategije 2000/458/SZVP se prvi stavek točke 36 („Veljavnost“) nadomesti z naslednjim:

               „36.

               Ta skupna strategija se uporablja do 23. januarja 2006.“

         Člen 2
   Ta sklep se objavi v Uradnem listu Evropske unije.

      V Bruslju, 5. novembra 2004

            Za Evropski svet

            Predsednik

         J. P. BALKENENDE

      (1)  UL L 183, 22.7.2000, str. 5.